สวัสดีค่ะอยากจะสอบถามเรื่องอาการของโรคพิษสุนัขบ้าค่ะ สงสัยเรื่องระยะการฝักตัวของเชื้อค่ะ ถ้าหากสุนัขอยู่ในช่วงการฟักตัวของเชื้อจะสมารถแพร่เชื้อสู่คนได้มั้ยคะ แล้วอาการที่แสดงก่อนจะแพร่เชื้อนั้นอยู่ที่ 3-4 วันแค่นั้น หรือมากกว่านั้นได้มั้ยคะ ส่วนที่บอกว่าถ้ามีแพร่เชื้อแล้วสุนัขจะตายภายใน 10 วันแค่นั้น หรือมากกว่านี้ได้มั้ยคะ แล้วถ้าภายในหนึ่งปีที่ผ่านมาได้ฉีดวัคซีนกระตุ้นไปอีกหลายครั้ง จำนวน 6 ครั้งแล้ว หากมีเหตุให้สัมผัสน้ำลายสุนัขแต่ไม่แน่ใจว่าได้สัมผัสจริงๆหรือเปล่าต้องไปฉีดวัคซีนกระตุ้นอีกมั้ยคะ หรือแค่สังเกตอาการสุนัขไปก่อน ถ้าภายใน 14 วันสุนัขไม่มีอาการผิดปกติก็ถือว่าไม่จำเป็นต้องฉีดกระตุ้นอีก แล้วก็ที่เราสามารถฉีดวัคซีนภายหลังได้มั้ยคะแบบว่ายังไม่แสดงอาการ การฉีดแบบนี้จะยังป้องกันได้อยู่มั้ยคะ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำระยะฟักตัวของโรคในสัตว์ส่วนใหญ่จะเป็นระยะสั้นๆ ถ้าผ่านไปเกิน 10 วัน สุนัขยังอยู่ดี ปกติทุกอย่าง ก็มีโอกาสน้อยที่จะเป็นโรคพิษสุนัขบ้า แต่อย่างไรก็ตามเนื่องจากเป็นโรคร้ายแรง แนะนำการไปฉีดวัคซีนป้องกันไว้จะดีกว่าโดยการกระตุ้นวัคซีนนั้น ถ้ากระตุ้นซ้ำกันหลายๆครั้งดังกล่าวมา ภูมิคุ้มกันจะอยู่ในระดับสูงได้ประมาณ 1-2 ปี ไม่จำเป็นต้องไปกระตุ้นซ้ำอีกหลังจากนั้น ถ้าแค่สัมผัสน้ำลายสุนัขโดยผิวหนังที่สัมผัสไม่มีบาดแผลอะไร แนะนำการสังเกตอาการไปก่อนหรือสังเกตอาการสุนัขภายใน 10 วันก็ได้เช่นกัน ถ้าสุนัขมีอาการอะไร แม้เลย 10 วันหลังสัมผัสสัตว์ไปแล้ว ก็ยังสามารถไปรับวัคซีนได้ค่ะ